বিটিআরসির হিসাব অনুযায়ী, জুন পর্যন্ত সময়ে বাংলাদেশের মানুষের হাতে ১৫ কোটির বেশি মোবাইল সিম ছিল। এর মধ্যে সাত কোটি গ্রাহকই গ্রামীণ ফোনের সেবা নেন। রবির গ্রাহক সংখ্যা ৪ কোটি ৪৭ লাখ, বাংলা লিংকের ৩ কোটি ৩২ লাখ। আর রাষ্ট্রায়ত্ত অপারেটর টেলিটকের গ্রাহক সংখ্যা সবচেয়ে কম, মাত্র ৩৭ লাখ। রবির হেড অব রেগুলেটরি অ্যাফেয়ার্স শাহেদ আলম নতুন ট্যারিফ সীমাকে স্বাগত জানিয়ে বলেন, “এর ফলে গ্রাহকের অন-নেট, অফ-নেট প্যাকেজের ঝামেলা থাকল না। গ্রাহকের কাছে বিষয়গুলো আরও সহজ হল।”